Улан-Батор Орхондың ҡушылдығы булған Туул йылғаһы буйында 1300—1350xa0м бейеклектә урынлашҡан. Ҡала үҙән буйлап яҡынса 20 км һуҙыла. Улан-Батор аша Туул йылғаһы (көнсығыштан көнбайышҡа) бик күп йылғасыҡтарға бүленеп үтә. Административ яҡтан Монголияның баш ҡалаһына Богд-Хан-Уул тау теҙмәһе лә инә. Уның бейеклеге 2256,3 м һәм ул ҡаланың иң юғары нөктәһе. Монгол Халыҡ Республикаһы осоронда ҡаланың майҙаны 7300 км² тәшкил итә, хәҙер ул 4704,4 км² тиклем ҡыҫҡартылған.